Tarhapäivä

Tarhapäivä on Tiina Lymin ohjaama komediaelokuva vuodelta 2019. Elokuva perustuu Eve Hietamiehen kirjaan Tarhapäivä (2012). 

Elokuva kertoo lapsiperheen arjesta, jossa 6-vuotiaan Paavo-poikansa (Olavi von Bagh) yksinhuoltajana toimiva Antti Pasanen (Petteri Summanen) saa hoitoonsa myös ystävänsä Ennin (Marja Salo) samanikäisen lapsen Tertun (Ellen Herler) Ennin jouduttua pitkäksi aikaa sairaalaan liikenneonnettomuuden vuoksi. 

Samanikäiset tyttö ja poika eivät ole lainkaan samankaltaisia: poikaa esimerkiksi kiinnostavat dinosaurukset ja tyttöä Hello Kitty. Lisäksi tytön pitkän tukan laittaminen erilaisille leteille on täysin uutta. Yksinhuoltajaisän oma sosiaalinen elämä ja kumppanin etsintä on rajoitettua arkisessa tarhaan-töihin-tarhasta-kauppaan-kotiin-karusellissa.   

Apua ei saa elämänsä kanssa kamppailevalta mielenterveysongelmaiselta ex-vaimolta (Ria Kataja), mutta kylläkin työkaverilta (Kimmo Taavila), naapurilta (Marjaana Maijala) ja omalta isältä (Juha Muje).  

Elokuva oli Juha Mujeen viimeinen, sillä hän kuoli kolme kuukautta sen valmistumisen jälkeen. 

Elokuva on jatko-osa vuonna 2017 ilmestyneelle elokuvalle Yösyöttö.

Lähteet 

Tiina Lymin ohjaamat elokuvat
Vuoden 2019 suomalaiset elokuvat